**Atklāta projektu konkursa**

**„Atbalsts jauniešiem Covid-19 pandēmijas radīto seku mazināšanai”**

**nolikums**

**I Vispārīgie jautājumi**

1. Atklāta projektu konkursa “Atbalsts jauniešiem Covid-19 pandēmijas radīto seku mazināšanai” (turpmāk – konkurss) organizēšanas pamats – Ministru kabineta 2021. gada 18. marta rīkojums Nr. 174 (prot Nr. 28 35.§) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” un informatīvais ziņojums “Par atbalstu jauniešiem *Covid-19* pandēmijas radīto seku mazināšanai”, Jaunatnes likuma 12. panta trešā daļa.
2. Konkurss tiek organizēts un projektu īstenošanas uzraudzība tiek veikta saskaņā ar Ministru kabineta 2013. gada 5. novembra noteikumiem Nr. 1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam” (turpmāk – noteikumi Nr.1243).
3. Konkursa organizētājs – Jaunatnes starptautisko programmu aģentūra (turpmāk – JSPA), Mūkusalas iela 41, Rīgā, LV-1004. Kontaktpersonas: JSPA Projektu vadības un uzraudzības daļas projektu koordinators Jānis Drigins, elektroniskā pasta adrese: janis.drigins@jaunatne.gov.lv un JSPA Projektu vadības un uzraudzības daļas vecākā projektu vadītāja Ilze Vonda, elektroniskā pasta adrese: ilze.vonda@jaunatne.gov.lv.
4. Paziņojumu par konkursu un šo nolikumu (turpmāk – nolikums) publicē:
   1. JSPA tīmekļa vietnē [www.jaunatne.gov.lv](http://www.jaunatne.gov.lv), sadaļā “Atbalsts jauniešiem Covid-19 pandēmijas radīto seku mazināšanai” un sadaļā “Jaunatnes politikas valsts programma”;
   2. Izglītības un zinātnes ministrijas (turpmāk – ministrija) tīmekļa vietnē www.izm.gov.lv;
   3. Latvijas Jaunatnes padomes tīmekļa vietnē [www.ljp.lv](http://www.ljp.lv).
5. **Projekta iesniedzējs:**
   1. Latvijas novada pašvaldība vai tās iestāde, ja ir atbilstošs novada pašvaldības pilnvarojums;
   2. Latvijas valstspilsētas pašvaldība vai tās iestāde, ja ir atbilstošs valstspilsētas pašvaldības pilnvarojums;
   3. biedrība vai nodibinājums, kas atbilst Jaunatnes likuma 12. panta trešajai daļai.
6. **Konkursa mērķis** – nodrošināt atbalsta pasākumus jauniešiemCovid-19 pandēmijas seku mazināšanai, tajā skaitā:
   1. veicināt jauniešu zināšanu un prasmju apguvi, kā arī attieksmju veidošanu, balstoties jauniešu vēlmēs un vajadzībās, lai nodrošinātu jauniešu sagatavotību turpmākajām mācībām un darba tirgum;
   2. veicināt jauniešu piederības sajūtu vietējai kopienai, savstarpējo atbalstu, kā arī paaugstināt viņu pašapziņu;
   3. sniegt jauniešiem iespēju socializēties, tostarp sekmēt jauniešu kvalitatīvu brīvā laika pavadīšanu;
   4. nodrošināt jauniešiem iespēju saņemt individuālu atbalstu ārpusskolas laikā;
   5. preventīvi mazināt jauniešu psihoemocionālās veselības riskus Covid-19 pandēmijas laikā un pēc tās;
   6. nodrošināt preventīvus pasākumus, lai Covid-19 pandēmijas ietekmē nepieaugtu to jauniešu skaits, kas nestrādā, nemācās un neapgūst arodu;
   7. veicināt ilgtspējīgu risinājumu attīstību darba ar jaunatni jomā Covid-19 pandēmijas seku mazināšanai.
7. Projektu ietvaros atbalstāmās aktivitātes:
   1. individuāla atbalsta aktivitātes (piemēram, konsultācijas) virtuālā vidē vai klātienē jauniešu psihoemocionālā stāvokļa uzlabošanai, ko nodrošina mentors, psihologs, koučs vai cits speciālists ar mērķi mazināt Covid-19 pandēmijas radīto ietekmi un veicināt emocionālo labklājību jauniešiem, kuriem šāds atbalsts īpaši nepieciešams;
   2. neformālās izglītības aktivitātes virtuālā vidē vai klātienē (piemēram,mācību vizītes, mācības, semināri, āra dzīves aktivitātes, labās prakses un pieredzes apmaiņa u.c.), balstoties jauniešu vēlmēs un vajadzībās, ar mērķi motivēt jauniešus iesaistīties un iesaistīt aktivitātēsCovid-19 pandēmijas apstākļos, meklējot jaunus un attīstot esošos darba ar jaunatni līdzdalības mehānismus;
   3. vienaudžu mācīšanās un atbalsta aktivitātes (*peer-to-peer* pieeja);
   4. kvalitatīvas socializēšanās un brīva laika pavadīšanas aktivitātes, īpaši – āra aktivitātes;
   5. pētnieciskās aktivitātes (piemēram, aptauja par jauniešu vēlmēm un vajadzībām, iegūto datu analīze) par Covid-19 pandēmijas ietekmi un seku apzināšanu un risinājumiem, ja projektā paredzētas arī citas nolikuma 7. punkta apakšpunktos paredzētās aktivitātes;
   6. mācības digitālo rīku pielietošanai un digitālo kompetenču attīstīšanai, kā arī digitālo rīku izstrāde, ja projekta ietvaros paredzēta izstrādātā digitālā rīka pielietošana citās nolikuma 7. punkta apakšpunktos paredzētajās aktivitātēs;
   7. citas inovatīvas aktivitātes un pasākumi, kas veicina ilgtspējīgu risinājumu, pieeju un sistēmu attīstību darba ar jaunatni jomā Covid-19 pandēmijas seku mazināšanai.
8. Nolikuma 7. punktā minētās aktivitātes jānodrošina atbilstoši pašvaldību saistošajiem noteikumiem un valstī noteiktajiem normatīvajiem aktiem par Covid-19 izplatības mazināšanai paredzētiem epidemioloģiskajiem noteikumiem.
9. Projekta tiešā mērķa grupa ir jaunieši vecumā no 13 līdz 25 gadiem, kurus ietekmējusi Covid – 19 pandēmija.
10. Konkursa ietvaros katra projekta aktivitātēs kopā kvalitatīvais sasniedzamais rezultāts un ietekme:
    1. 80% jauniešu paaugstinātas kompetences, balstoties jauniešu vēlmēs un vajadzībās;
    2. 80% jauniešu veicināta piederības sajūta un pašapziņa;
    3. 40% jauniešu mazināti psihoemocionālās veselības riski;
    4. 80% jauniešu sekmēta kvalitatīva brīvā laika pavadīšana ārpusskolas aktivitātēs;
    5. 40% jauniešu veicināta sagatavotība turpmākajām mācībām un darba tirgum.
11. Projekta iesnieguma iesniegšanas termiņš – **2021. gada 24. maijs.**
12. Projekta īstenošanas termiņš: līdz 2021. gada 31. decembrim. Projekta īstenošanas periods un projekta aktivitāšu attiecināmo izmaksu periods konkursa mērķa īstenošanai: **no 2021. gada 1. jūlija līdz 2021. gada 31. decembrim**.
13. Konkursā pieejamais finansējums ir **430000,00** ***euro.*** Vienam projektam maksimāli pieejamais finansējuma apmērs ir **10 000,00 *euro***.
14. Konkursa ietvaros finansējumu piešķir projektiem, kuros projekta iesniedzēja plānotās aktivitātes nav saimnieciskā darbība un ir vērstas uz konkursa mērķa sasniegšanu, un tiks sniegtas projekta tiešajai mērķa grupai bez maksas.
15. Projektā attiecināmās izmaksas nolikuma 7. punktā paredzēto aktivitāšu īstenošanai:
    1. projektā iesaistītā personāla atlīdzības izmaksas (tai skaitā darba devēja sociālās apdrošināšanas obligātās iemaksas un ārpakalpojumā piesaistītais personāls), kas nepārsniedz atbilstošas kvalifikācijas un profila personāla vidējās atlīdzības izmaksas Latvijā;
    2. transporta izmaksas (sabiedriskais transports, degviela vai gāze, transportlīdzekļu noma, transporta pakalpojumi);
    3. sakaru pakalpojumu izmaksas (telekomunikācijas, internets, pasta pakalpojumi);
    4. telpu un materiāltehnisko līdzekļu nomas izmaksas, izņemot projekta iesniedzēja biroja telpu nomas izmaksas;
    5. kancelejas un biroja preču izmaksas;
    6. sabiedrības informēšanas un publicitātes pakalpojumu un preču izmaksas;
    7. ar projekta īstenošanu un līguma prasību izpildi saistīto pakalpojumu un preču izmaksas (piemēram, ēdināšanas izmaksas, dezinfekcijas līdzekļi un sejas maskas);
    8. projekta īstenošanai nepieciešamā inventāra izmaksas[[1]](#footnote-2) (piemēram, inventārs āra aktivitātēm, kompetences un prasmes attīstošas spēles u.c.);
    9. pievienotās vērtības nodoklis, izņemot gadījumu, ja tas ir atgūstams normatīvajos aktos noteiktajā kārtībā;
    10. ar starptautisku ekspertu piesaistīšanu saistītās izmaksas.
16. Projektā attiecināmas projekta administrēšanas izmaksas (projekta vadītāja, grāmatvedības un jurista pakalpojumu), kas nepārsniedz atbilstošas kvalifikācijas un profila personāla vidējās atlīdzības izmaksas Latvijā un kopumā nepārsniedz 20 % no projekta kopējām apstiprināmajām attiecināmajām izmaksām:
    1. projektā iesaistītā personāla atlīdzības izmaksas, tajā skaitā darba devēja sociālās apdrošināšanas obligātās iemaksas;
    2. projekta koordinēšanai ārpakalpojumā piesaistītais personāls.
17. Izmaksas, kas noteiktas nolikuma 15. un 16. punktā, projektā attiecina, ja tās atbilst noteikumu Nr.1243 36. punktā[[2]](#footnote-3) noteiktajam.
18. Projekta ietvaros neattiecināmās izmaksas:
    1. projekta iesnieguma sagatavošanas izmaksas;
    2. projekta administratīvajam personālam un projekta īstenošanā iesaistītajam personālam izmaksātās prēmijas un dāvanas vai jebkurš cits gūtais labums, tajā skaitā veselības apdrošināšana;
    3. pamatlīdzekļu iegādes izmaksas;
    4. aizdevuma pamatsummas un procentu maksājumu vai citu saistību segšanas izmaksas;
    5. debeta procentu maksājumi par finanšu darījumiem;
    6. valūtas maiņas komisijas maksas un valūtas kursu svārstību radītie zaudējumi;
    7. naudas sodi, līgumsodi, nokavējuma procenti un tiesvedības izdevumi;
    8. izmaksas, kas jau tiek finansētas no citiem finanšu avotiem;
    9. zemes un būvju iegādes izmaksas;
    10. budžetā iekļautā sadaļa "Neparedzētas izmaksas" (ja attiecināms);
    11. jaunu būvju būvniecības izmaksas;
    12. mehānisko transportlīdzekļu iegādes izmaksas.
19. JSPA veic maksājumus projekta īstenotājam noteikumu Nr.1243 32. un 33. punktā noteiktajā kārtībā. Projekta iesniedzējam, ar kuru tiks noslēgts līgums par projekta īstenošanu, ir jābūt atvērtam kontam Valsts kasē.

**II Projekta iesnieguma iesniegšana**

1. Projekta iesniedzējs pieteikuma vēstuli kopā ar projekta iesniegumu iesniedz datorrakstā latviešu valodā. Projekta iesniegums sastāv no šādiem dokumentiem:
   1. aizpildītas projekta iesnieguma veidlapas (nolikuma 1. pielikums);
   2. aizpildītas projekta budžeta tāmes veidlapas (nolikuma 2. pielikums).
2. Nolikuma 20. punktā minētos dokumentus iesniedz elektroniska dokumenta veidā, parakstītu ar drošu elektronisko parakstu, ievērojot Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības.
3. Projekta iesniegums jāiesniedz nolikuma 11. punktā noteiktajā termiņā, nosūtot to kā elektronisku dokumentu uz JSPA oficiālo elektronisko adresi 90001825883 vai uz JSPA elektronisko pasta adresi: info@jaunatne.gov.lv.
4. Projekta iesniegumam jābūt noformētam atbilstoši Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”.
5. Projekta iesniedzējs atbild par sniegto ziņu patiesumu. JSPA ir tiesīga pieprasīt papildu informāciju no projekta iesniedzēja un citām institūcijām (piemēram, Uzņēmumu reģistrs, Valsts ieņēmumu dienests, Centrālā finanšu un līgumu aģentūra, Sabiedrības integrācijas fonds un citas iestādes, kas administrē ārvalstu finanšu palīdzības līdzekļu konkursus).
6. Viens projekta iesniedzējs var iesniegt ne vairāk kā trīs projekta iesniegumus, ar nosacījumu, ka katra projekta īstenošana un tajā sasniedzamā mērķa grupa paredzēta:
   1. atšķirīgās novada pašvaldības administratīvās teritorijas vienībās- novada pilsētā vai novada pagastā, ja projekta iesniedzējs ir Latvijas novada pašvaldība vai tās iestāde;
   2. atšķirīgu administratīvo reģionu valstspilsētas vai novada pašvaldības administratīvajā teritorijā, ja projekta iesniedzējs ir biedrība vai nodibinājums;
   3. atšķirīgās valstspilsētas pašvaldības administratīvās teritorijas daļās, ja projekta iesniedzējs ir Latvijas valstspilsētas pašvaldība vai tās iestāde.

# III Projekta iesniedzēja un projekta iesnieguma vērtēšana un lēmuma pieņemšana

1. Projekta iesniedzēja un projekta iesnieguma vērtēšanas kārtību nosaka noteikumu Nr.1243 IV. nodaļa.
2. Projekta iesniedzēju un projekta iesniegumu vērtēšanas posmi:
   1. atbilstības vērtēšana saskaņā ar atbilstības vērtēšanas kritērijiem (nolikuma 3. pielikuma 1. punkts);
   2. vērtēšana atbilstoši kvalitātes kritērijiem (nolikuma 3. pielikuma 2. punkts).
3. Vērtēšanas komisija vērtē projekta iesniegumu un projekta iesniedzēju atbilstību nolikuma 3. pielikumā minētajiem neprecizējamiem un precizējamiem atbilstības kritērijiem. Atbilstību vērtēšanas kritērijiem vērtē ar “Jā” vai “Nē” (“Jā” – atbilst, “Nē” – neatbilst) šādā secībā:
   1. vērtē projekta iesnieguma un projekta iesniedzēja atbilstību nolikuma 3. pielikumā minētajiem neprecizējamiem atbilstības kritērijiem. Ja projekta iesniegums vai projekta iesniedzējs neatbilst kaut vienam no šiem kritērijiem, vērtēšanu neturpina, un JSPA pieņem lēmumu par projekta iesnieguma noraidīšanu. Ja projekta iesniegums un projekta iesniedzējs atbilst visiem nolikuma 3. pielikumā minētajiem neprecizējamiem atbilstības kritērijiem, vērtēšanas komisija vērtē projekta iesnieguma un projekta iesniedzēja atbilstību nolikuma 3. pielikumā minētajiem precizējamiem atbilstības kritērijiem;
   2. vērtē projekta iesnieguma un projekta iesniedzēja atbilstību nolikuma 3. pielikumā minētajiem precizējamiem atbilstības kritērijiem. Ja projekta iesniegums vai projekta iesniedzējs neatbilst vienam vai vairākiem nolikuma 3. pielikumā minētajiem precizējamiem atbilstības kritērijiem Nr. 1.2.1.-1.2.6., JSPA elektroniskā sarakstē informē projekta iesniedzēju par konstatētajām neatbilstībām un aicina precizēt projekta iesniegumu vai novērst projekta iesniedzēja atbilstības vērtējumā konstatētos trūkumus 5 darba dienu laikā no informācijas saņemšanas. Ja kritērijos Nr. 1.2.4.-1.2.6. konstatētās neatbilstības neietekmē iespējas veikt kvalitātes vērtējumu, JSPA var aicināt precizēt projekta iesniegumu pēc kvalitātes vērtējuma veikšanas saskaņā ar nolikuma 32. punktā noteikto kārtību;
   3. ja projekta iesniedzējs nolikuma 28.2. apakšpunktā minētajā termiņā iesniedz precizētu projekta iesniegumu vai novērš projekta iesniedzēja atbilstības vērtējumā konstatētos trūkumus, projekta iesnieguma vai projekta iesniedzēja atbilstību vērtē atkārtoti, nosakot, vai tas atbilst nolikuma 3. pielikumā minētajiem precizējamiem atbilstības kritērijiem, kuros tika konstatēti trūkumi un kuros projekta iesniedzējs tika lūgts precizēt projekta iesniegumu, un ir virzāms vērtēšanai atbilstoši nolikuma 3. pielikumā minētajiem kvalitātes kritērijiem;
   4. ja projekta iesniedzējs nolikuma 28.2. apakšpunktā minētajā termiņā neiesniedz precizētu projekta iesniegumu vai nenovērš projekta iesniedzēja atbilstības vērtējumā konstatētos trūkumus, vai pēc atkārtotas vērtēšanas projekta iesniegums neatbilst kaut vienam no nolikuma 3. pielikumā minētajiem precizējamiem atbilstības kritērijiem, kuros tika konstatēti trūkumi un kuros projekta iesniedzējs tika lūgts precizēt projekta iesniegumu, JSPA pieņem lēmumu par projekta iesnieguma noraidīšanu;
   5. ja projekta iesniegums un projekta iesniedzējs atbilst visiem nolikuma 3. pielikumā minētajiem precizējamiem atbilstības kritērijiem, vērtēšanas komisija vērtē projekta iesniegumu atbilstību nolikuma 3. pielikumā minētajiem kvalitātes kritērijiem.
4. Vērtēšanas komisija vērtē projekta iesniegumu atbilstību nolikuma 3. pielikumā minētajiem kvalitātes kritērijiem. Ja kādā sadaļā nav sniegta informācija – attiecīgajā kritērijā piešķir zemāko punktu skaitu.
5. Kad izvērtēta projektu iesniegumu atbilstība kvalitātes kritērijiem, vērtēšanas komisija, ievērojot pieejamo finansējumu, sagatavo vērtēto un atbalstāmo projektu iesniegumu sarakstu, kurā tos sakārto prioritārā secībā atbilstoši vērtēšanas procesā iegūtajam vērtējumam, un iesniedz to apstiprināšanai JSPA direktoram.
6. Projektu iesniegumus sarindo sarakstā prioritārā secībā atbilstoši vērtēšanas procesā iegūtajam vērtējumam, ievērojot šādus nosacījumus:

31.1. ja projektu iesniedzējs ir iesniedzis divus vai vairāk projekta iesniegumus, tad:

* + 1. atbalstāmo projektu sarakstā vispirms atstāj katra projektu iesniedzēja projekta iesniegumu, kas ieguvis augstāku kvalitātes vērtējumu;
    2. projekta iesniegumu(-us), kas ieguvis(-uši) zemāku punktu skaitu atbilstoši iegūtajam vērtējumam iekļauj atbalstāmo projektu sarakstā, ja ir pietiekams finansējums;
  1. lai nodrošinātu vienmērīgu teritoriālo pārklājumu, vērtēšanas komisija pēc 31.1.1. apakšpunktā norādītajā secībā sarindotajiem projektiem no nolikuma 31.1.2. apakšpunktā minētajiem projektiem ierindo atbalstāmo projektu sarakstā secībā atbilstoši vērtēšanas procesā iegūtajam vērtējumam tos projektu iesniegumus, kuros plānotas aktivitātes Latvijas pilsētas vai novadu pašvaldībās un to administratīvajās teritorijās, kas nav pārstāvētas šajā projektu konkursā citos iesniegtajos un atbalstāmajos projektos;
  2. ja divi vai vairāki projektu iesniegumi pēc projektu sarindošanas nolikuma 31.1.1. apakšpunktā noteiktā kārtībā, ir saņēmuši vienādu punktu skaitu, tos vērtēto projektu iesniegumu sarakstā sarindo šādā prioritārā secībā:
     1. projekta iesniegums, kurā paredzētas aktivitātes administratīvi teritoriālajā vienībā, kas nav pārstāvēta šajā projektu konkursā citos iesniegtajos un atbalstāmajos projektos;
     2. projekta iesniegums ar augstāko vērtējumu nolikuma 3. pielikuma 2.6. apakšpunktā minētajā kritērijā;
     3. projekta iesniegums ar augstāko vērtējumu nolikuma 3. pielikuma 2.5. apakšpunktā minētajā kritērijā.

1. Ja uz apstiprināšanu virzītajos projektos nepieciešami precizējumi, tai skaitā 3. pielikuma 1.2.4.-1.2.6. kritēriju vērtējumā konstatētās neatbilstības, JSPA elektroniskā sarakstē informē projekta iesniedzēju par projekta iesniegumā nepieciešamajiem precizējumiem un termiņu, kādā precizējumi ir veicami, lai:
   1. precizētu projekta iesnieguma budžeta tāmi (piemēram, labotu aritmētiskās kļūdas, detalizēt iekļautās pozīcijas, svītrot neattiecināmās izmaksas, precizēt finansējuma apmēru). Precizējot projekta iesniegumu, budžeta tāmes attiecināmo izmaksu kopsummu nevar palielināt;
   2. precizētu projekta īstenošanas termiņu, projekta aktivitāšu aprakstu, tai skaitā svītrot neatbalstāmas aktivitātes;
   3. novērstu projekta iesniegumā norādītajā informācijā pretrunas.
2. Pēc tam, kad projekta iesniedzējs iesniedzis JSPA precizēto projekta iesniegumu šī nolikuma 32. punktā norādītajā kārtībā, projekta iesnieguma kvalitātes kritēriju vērtējumā iegūto punktu skaitu nemaina, vērtēšanas komisija sagatavo atbalstāmo projektu iesniegumu sarakstu, precizējot konkursā pieprasīto finansējumu, un iesniedz JSPA direktoram.
3. JSPA lēmumu par valsts budžeta finansējuma piešķiršanu, lēmumu par valsts budžeta finansējuma piešķiršanu ar nosacījumu, lēmumu par projekta iesnieguma noraidīšanu pieņem saskaņā ar noteikumu Nr.1243 V. nodaļu.

**IV Līguma noslēgšana un projekta īstenošana**

1. Līgumu par projekta īstenošanu starp projekta iesniedzēju un JSPA sagatavo un noslēdz atbilstoši noteikumu Nr.1243 VI. nodaļai.
2. Ja biedrība vai nodibinājums vienlaikus veic gan šajā konkursā atbalstāmās aktivitātes, gan saimnieciskās darbības, kam būtu jāpiemēro komercdarbības atbalsta nosacījumi saskaņā ar Komercdarbības atbalsta kontroles likumu, biedrība vai nodibinājums veic šo darbību nodalīšanu, un nodrošina projekta izmaksu atbilstību noteikumu 1243 36. punktā noteiktajām prasībām.
3. Projekta īstenotājs projekta īstenošanai piešķirto finansējumu var izlietot vienīgi projekta mērķu un rezultātu sasniegšanai un atbilstoši līgumā par projekta īstenošanu ietvertajiem finansējuma izlietojuma nosacījumiem. Projekta īstenotājs nodrošina, ka projekta īstenotāja un ārpakalpojumā piesaistītais personāls nodrošina projekta aktivitātes, ievērojot nolikuma 14. un 17. punktā noteikto.
4. Projekta īstenotājam ārpakalpojumā piesaistīto speciālistu pakalpojumu nodrošināšanu un preču iegādi jāveic atbilstoši tirgus nosacījumiem atbilstoši normatīvajiem aktiem publisko iepirkumu jomā, ievērojot caurspīdīgu, pārskatāmu, nediskriminējošu un konkurenci nodrošinošu procedūru.
5. Saskaņots ar ministriju 2021. gada 23. aprīļa vēstulē Nr. 4-28e/21/1538 “Par konkursa “Atbalsts jauniešiem Covid-19 pandēmijas radīto seku mazināšanai” nolikumu”.
6. Apstiprināts ar JSPA 2021. gada 23. aprīļa rīkojumu Nr. 1-4/55 “Par atklātā projektu konkursa “Atbalsts jauniešiem *Covid-19* pandēmijas radīto seku mazināšanai” nolikuma apstiprināšanu”.

1. Atbilstoši MK 2005.gada 27.decembra noteikumu Nr. 1031 “Noteikumi par budžetu izdevumu klasifikāciju atbilstoši ekonomiskajām kategorijām” pielikumam mazvērtīgais inventārs (kods 2312) ir līdz 500 *euro* (ieskaitot).

   <https://likumi.lv/ta/id/124833-noteikumi-par-budzetu-izdevumu-klasifikaciju-atbilstosi-ekonomiskajam-kategorijam>

   [↑](#footnote-ref-2)
2. noteikumu 1243 36.punkts: Izmaksas ir attiecināmas, ja:

   36.1. tās ir radušās izmaksu attiecināmības periodā, kas norādīts līgumā;

   36.2. tās ir saistītas ar projekta mērķi un atbalstāmajām aktivitātēm un ir paredzētas apstiprinātā projekta budžetā;

   36.3. tās ir izlietotas vienīgi projekta mērķu un rezultātu sasniegšanai;

   36.4. tās ir saprātīgas un atbilstošas pareizas finanšu pārvaldības principiem (īpaši attiecībā uz izdevīgumu, izmaksu lietderību un atbilstošas vidējām tirgus cenām);

   36.5. tās ir faktiski apmaksātas līdz projekta pārskata iesniegšanai aģentūrā (izņemot ieguldījumus natūrā) un iekļautas projekta pārskatos;

   36.6. tās ir uzskaitītas projekta īstenotāja grāmatvedības reģistros, identificējamas, nodalītas no pārējām izmaksām, pārbaudāmas un pamatotas ar attaisnojuma dokumentiem [↑](#footnote-ref-3)